Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 704/13/8806	Košice, 17.10.2013
EEČ : 2-65-295-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci Hosťovce okres Košice -okolie, od 05.02.2013 do 05.04.2013, ako otec XXXXX ,nar. 13.03.2009, zvereného do starostlivosti právoplatným verdiktom Okresného súdu Košice - okolie sp. zn. 19 P 39/2013 z 05.04.2013, matke XXXXX v Moldave nad Bodvou, okr. Košice-okolie, neprispieval na jeho výživu,  hoci mu táto povinnosť vyplýva zo Zákona o rodine, pritom citovaným súdnym verdiktom bol zaviazaný  platiť mesačne  30% zo sumy životného minima a  tak mu vznikol dlh na  bežnom výživnom 173, 30 ,-  €,

lebo zanikla trestnosť činu a trestný čin nemal trvalo nepriaznivé následky, pričom páchateľ svoju povinnosť dodatočne splnil

Odôvodnenie:
Uznesením  vyšetrovateľa PZ Košice-okolie Odboru poriadkovej polície Obvodného oddelenia XXXXX sp. zn. ORP- 1006/MO-KS 2013 zo d¨ľa 26. 08. 2013 bolo vznesené obvinenie XXXXX, nar. XXXXX, v Košiciach , bytom XXXXX, okres Košice – okolie,  pre prečin zanedbania povinnej výživy podľa § 207 ods. 1 Trestného zákona.      
     
	Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

	Poverený príslušník PZ OR PZ Košice – okolie OO PZ XXXXX   predložil 09.10.2013   vyšetrovací spis sp. zn.  ČVS:ORP-1006/MO-KS-2013 s návrhom na postup podľa § 215 ods. 1 písm. h/ Trestného poriadku.
     
     Argumentoval tým, že obvinený dodatočne  svoju rodičovskú alimentačnú povinnosť splnil v celom rozsahu. Navyše bez nie napraviteľných následkov voči oprávnenej osobe.

     Takýto záver možno zistiť z vyjadrenia zákonnej zástupkyne poškodenej osoby.  Matka oprávneného ,  XXXXX vyhlásila  02.10.2013 , že obvinený jej v splatil alimentačný dlh voči  synovi  zvereného jej súdom do starostlivosti a výchovy, v celom rozsahu. Pričom jeho  konanie nemala trvalo nepriaznivé následky . 
     
       Vzhľadom na konštatované fakty považujem aplikáciu ustanovenia  § 215 ods. 1 písm. h/ aktuálneho Trestného poriadku SR  ( majúcu oporu v ustanovení § 86 písmeno a/ Trestného zákona)  za primeranú, majúcu objektívne podklady   v dôkaznom aparáte. Preto som rozhodol o zastavení trestného stíhania ako to vyhlasuje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor